User talk:Sudarshan kv

ಮಗು ಮತ್ತು ಕಲಿಕೆ
ಇಂದಿನ ಬಹಳಷ್ಟು ತಂದೆ ತಾಯಿಗಳಲ್ಲಿ ತಮ್ಮ ಮಕ್ಕಳು ಚೆನ್ನಾಗಿ ಓದಿ ಉತ್ತಮ ಅಂಕಗಳನ್ನು ಪಡೆಯಬೇಕೆಂಬ ಮಹತ್ತರವಾದ ಆಸೆಯನ್ನು ಹೊಂದಿರುತ್ತಾರೆ ಇದಕ್ಕೆ ಪೂರಕವಾಗಿ ಕಲಿಸುವ ವ್ಯವಸ್ಥೆಯಲ್ಲಿ ಅಂಕಪಡೆಯುವ ಏಕಮೇವ ಉದ್ದೇಶವನ್ನು ಹೊಂದಿ ಕಲಿಸುವ ಚಟುವಟಿಕೆಗಳನ್ನು ರೂಪಿಸಿರುತ್ತಾರೆ ಉದಾಹರಣೆಗೆ ಹೆಚ್ಚುವರಿ ಅಭ್ಯಾಸ ಪುಸ್ತಕ, ವಿಶೇಷ ತರಗತಿಗಳು, ಹೆಚ್ಚಿನ ಅಭ್ಯಾಸಗಳನ್ನು ನೀಡುವುದು, ಇವು ಯಾವುದೂ ಮಗು ಅಂಕ ಪಡೆಯುವಲ್ಲಿ ಸಫಲನಾಗದಿದ್ದರೆ ಪೋಷಕರ ಸಭೆಗಳು, ಸೆಮಿನಾರ್ ಗಳು, ಶಾಲೆಯ ವಸತಿ ಸೌಲಭ್ಯ ಪಡೆಯುವಂತೆ ಪ್ರೇರೇಪಿಸುವುದು(ಹಾಸ್ಟೆಲ್) ಹೀಗೆ ತಮ್ಮ ಮಕ್ಕಳಿಗೆ ಶಿಕ್ಷಣ ಕೊಡಿಸುವ ಪರಿ ಪರಿ ಪ್ರಯತ್ನಗಳು ನಡೆಯುತ್ತಿವೆ. ಮಗು ಶಾಲೆಗೆ ಸೇರಿದಾಗ ಸರಿಯಾಗಿ ಓದುವುದಿಲ್ಲ, ಸರಿಯಾಗಿ ಬರೆಯುವುದಿಲ್ಲ, ಸರಿಯಾಗಿ ಲೆಕ್ಕಗಳನ್ನು ಮಾಡುವುದಿಲ್ಲ ಇದರ ಸುಧಾರಣೆಗಾಗಿ ಶಿಕ್ಷಕರು ಅನೇಕ ರೀತಿಯ ಪ್ರಯತ್ನಗಳನ್ನು ಮಾಡುತ್ತಾ ಇರುತ್ತಾರೆ. ಈ ಎಲ್ಲಾ ಪ್ರತ್ನಗಳಿಗೂ ಮಗು ಸ್ಪಂದಿಸದೇ ಇದ್ದರೆ ತಂದೆ ತಾಯಿಗಳು ಚಿಂತಾ ಕ್ರಾಂತರಾಗುತ್ತಾರೆ ತಮ್ಮ ಮಗುವಿನ ಸಮಸ್ಯೆಗೆ ಪರಿಹಾರಕ್ಕಾಗಿ ಪರಿತಪಿಸಿ ಕೊನೆಗೆ ಒಳ್ಳೆಯ ಟ್ಯೂಷನ್ ಸೆಂಟರ್ ಗಳಿಗೆ ಸೇರಿಸುತ್ತಾರೆ ಕೆಲವು ಸಂದರ್ಭಗಳಲ್ಲಿ ತಮ್ಮ ತಾಳ್ಮೆ ಕಳೆದುಕೊಂಡು ಮಗುವನ್ನು ಹೊಡೆಯುವುದು ಬಯ್ಯುವುದು, ಇತರೆ ಮಕ್ಕಳಿಗೆ ಹೋಲಿಸುವುದನ್ನು ಮಾಡುತ್ತಾರೆ. ಈ ಮೇಲಿನ ಎಲ್ಲಾ ಪ್ರಯತ್ನಗಳನ್ನು ಮಾಡಿದರೂ ಸಹ ಕೆಲವು ಮಕ್ಕಳು ತುಂಬಾ ಕುಗ್ಗಿ ಹೋಗಿ ಕಲಿಯುವ ಬಗ್ಗೆ ಆಸಕ್ತಿಯನ್ನು ಕಳೆದುಕೊಂಡುಬಿಡುತ್ತಾರೆ ಮತ್ತು ಕೆಲವರು ಶಾಲೆಗೇ ಹೋಗುವುದಕ್ಕೆ ಹಿಂಜರಿಯುತ್ತಾರೆ. ಹಾಗಾದರೆ ಈ ಸಮಸ್ಯೆಗೆ ಪರಿಹಾರ ಏನು ಎಂಬುದನ್ನು ತಿಳಿಯುವ ಪ್ರಯತ್ನವೇ ಈ ಲೇಖನದ ಉದ್ದೇಶವಾಗಿದೆ. ತಾವು ಯಾವುದಾದರೂ ಶಾಲೆಯಲ್ಲಿ 1.	ಡಿಸ್ಲೆಕ್ಸಿಯಾ 2.	ಡಿಸ್ಗ್ರಾಫಿಯಾ 3.	ಡಿಸ್ ಕಾಲ್ಕುಲಿಯ ಈ ಹೆಸರಿನ ಪ್ರಯೋಗಾಲಯಗಳನ್ನು ಪ್ರಾರಂಭಿಸಿರುವುದನ್ನು ಕೇಳಿದ್ದೀರಾ? ಬಹುಷಹ ಮೇಲೆ ವಿವರಿಸಿದ ಸಮಸ್ಯೆಗಳಿಗೆ ಡಿಸ್ಲೆಕ್ಸಿಯಾ,ಡಿಸ್ಗ್ರಾಫಿಯಾ ಮತ್ತು ಡಿಸ್ ಕಾಲ್ಕುಲಿಯ ಕಾರಣವಾಗಿರಬಹುದು ಹಾಗೆಂದರೆ ಏನು ಎಂಬುದನ್ನು ಮೆಲಕುಕಾಕಲು ಪ್ರಯತ್ನಿಸೋಣ ಮಗು ಓದಲು ಬರೆಯಲು ಮತ್ತು ಲೆಕ್ಕ ಮಾಡಲು ಮಗುವಿನ ದೇಹದ ಮೆದಳು, ನರ ಸಂರಚನೆ, ಪಂಚೇಂದ್ರಿಯಗಳು ಇವು ಒಂದಕ್ಕೊಂದು ಸರಿಯಾಗಿ ಹೊಂದಾಣಿಕೆಮಾಡಿಕೊಂಡು ಕೆಲಸಮಾಡಬೇಕಾಗುತ್ತದೆ ಈ ವ್ಯವಸ್ಥೆಯಲ್ಲಿ ಅತ್ಯಲ್ಪ ಕೊರತೆಯಿದ್ದರೂ ಮಗು ಮೇಲೆ ಹೇಳಿದ ಕಲಿಕಾ ಕಾಯಿಲೆಗಳಿಗೆ ಒಳಗಾಗಿರಬಹುದೆಂದು ಪ್ರಾಥಮಿಕವಾಗಿ ಸಂಶಯ ಪಡಬಹುದು. ಪೋಷಕರು ಅಥವಾ ಶಾಲೆಯು ಈ ಮೇಲಿನ ಕಲಿಕಾ ಕಾಯಿಲೆಗಳಿಗೆ ಪರಿಹಾರ ಕಂಡುಕೊಳ್ಳಲು ಪ್ರಯತ್ನಿಸಿದಲ್ಲಿ ನಾವು ಮಗುವಿನ ಕಲಿಕೆಗೆ ವಾಸ್ಥವ ಕಾರಣ ತಿಳಿಯುವ ಪ್ರಯತ್ನ ಪಡಬಹುದಾಗಿದೆ. ಈ ಮೇಲಿನ ಕಲಿಕಾ ಕಾಯಿಲೆಗಳ ಅಧ್ಯಯನ ಬಹು ದೊಡ್ಡ ವಿಚಾರವಾಗಿರುತ್ತದೆ ಆದರೂ ಸರಳವಾಗಿ ಇವುಗಳಬಗ್ಗೆ ತಿಳಿಯಲು ಪ್ರಯತ್ನಿಸೋಣ. ಡಿಸ್ಲೆಕ್ಸಿಯಾ: ಇದು ಮಗು ಓದುವಾಗ ತೊಂದರೆಗೆ ಒಳಪಟ್ಟಾಗ ಶಾಲೆ ಮತ್ತು ಪೋಷಕರು ಓದುವ ಸುಧಾರಣೆಗೆ ಎಲ್ಲಾ ಪ್ರಯತ್ನಗಳನ್ನು ಮಾಡಿದಾಗ ಫಲ ನೀಡದಿದ್ದಲ್ಲಿ ಪ್ರಾಥಮಿಕವಾಗಿ ಮಗು ಡಿಸ್ಲೆಕ್ಸಿಯಾ ಸಮಸ್ಯೆಯಿಂದ ಬಳಲುತ್ತಿದೆಯೇ ಎಂದು ಭಾವಿಸಿ ಕಂಡುಕೊಳ್ಳುವ ಪ್ರಯತ್ನ ಮಾಡಬಹುದಾಗಿದೆ ಉದಾಹರಣೆಗೆ, ಅಕ್ಷರಗಳನ್ನು ಗುರುತಿಸಿ ನೆನೆಪಿಸಿಕೊಂಡು ಓದಲು ಸತತ ಪ್ರಯತ್ನ ಮಾಡಿದರೂ ಸಫಲವಾಗದಿದ್ದಾಗ ಉದಾಹರಣೆಗೆ, ಪದಗಳ ಅಕ್ಷರಗಳನ್ನು ಹಿಂದೂ ಮುಂದಾಗಿ ಜೋಡಿಸಿಕೊಂಡು ಓದಲು ಪ್ರಯತ್ನಿಸಿದಾಗ ಪುಸ್ತಕವನ್ನು ಕೆಲವುಸಲ ತಲೆಕೆಳಕಾಗಿ ಇಟ್ಟುಕೊಂಡು ಓದಲು ಪ್ರಯತ್ನಿಸಿದಾಗ ಓದು ಎಂದು ಹೇಳಿದಾಗ ಜೋರಾಗಿ ಅಳುವುದು ಹೆದರುವುದು ಅಥವಾ ಪುಸ್ತಕದ ಹಾಳೆಯನ್ನು ಹರಿದು ಹಾಕುವ ಪ್ರಯತ್ನ ಮಾಡಿದಾಗ ಇತ್ಯಾದಿ. ಇಂತಹ ಸಮಸ್ಯೆಗೆ ಈ ಲೇಖನದಲ್ಲಿ ಮೇಲೆ ತಿಳಿಸಿದ ಸುಧಾರಣಾ ಕ್ರಮಗಳನ್ನು ಮಾಡುವುದರಿಂದ ಪ್ರಯೋಜನವಾಗುವುದಿಲ್ಲ ಇದಕ್ಕಾಗಿ ಶಾಲೆಗಳಲ್ಲಿ ಡಿಸ್ಲೆಕ್ಸಿಯಾ ಪ್ರಯೋಗಾಲಯಗಳು ಇದ್ದಲ್ಲಿ ಅದರಲ್ಲಿ ಡಿಸ್ಲೆಕ್ಸಿಯಾ ಚಟುವಟಿಕೆಗಳನ್ನು ಮೊದಲು ಮಾಡಿಸಲು ಪ್ರಾರಂಭಿಸಿ ನಂತರ ತಜ್ಞರ ಮಾರ್ಗದರ್ಶನ ಪಡೆಯಬೇಕಾಗುತ್ತದೆ. ಡಿಸ್ಗ್ರಾಫಿಯ : ಇದೂ ಸಹ ಮಗು ಬರವಣಿಗೆಯ ಸುಧಾರಣೆಯ ಕೊರತೆಗಳನ್ನು ಅನುಭವಿಸುವಾಗ ಕಂಡುಬರುತ್ತದೆ ಉದಾಹರಣೆಗೆ 1.	ಪುಸ್ತಕ ತಲೆಕೆಳಕಾಗಿ ಇಟ್ಟುಕೊಂಡು ಬರೆಯಲು ಪ್ರಯತ್ನಿಸುವುದು 2.	ಹಾಳೆಯ ಮೇಲೆ ಸಾಲಿನಲ್ಲಿ ಬರೆಯುವಾಗ ಇದ್ದಕ್ಕಿದ್ದಂತೆ ತೀರಾ ಮೇಲೆ ಅಥವಾ ಕೆಳಗೆ ಬರೆಯಲು ಹೋಗುವುದು 3.	ಓದಿದ ಪದಕ್ಕೆ ಬದಲಾಗಿ ಬೇರೆ ಏನನ್ನೋ ಬರೆಯುವುದು ಇತ್ಯಾದಿ ಇಂತಹ ಸಮಸ್ಯೆಗೆ ಈ ಲೇಖನದಲ್ಲಿ ಮೇಲೆ ತಿಳಿಸಿದ ಸುಧಾರಣಾ ಕ್ರಮಗಳನ್ನು ಮಾಡುವುದರಿಂದ ಪ್ರಯೋಜನವಾಗುವುದಿಲ್ಲ ಇದಕ್ಕಾಗಿ ಶಾಲೆಗಳಲ್ಲಿ ಡಿಸ್ ಗ್ರಾಫಿಯ ಪ್ರಯೋಗಾಲಯಗಳು ಇದ್ದಲ್ಲಿ ಅದರಲ್ಲಿ ಡಿಸ್ ಗ್ರಾಫಿಯ ಚಟುವಟಿಕೆಗಳನ್ನು ಮೊದಲು ಮಾಡಿಸಲು ಪ್ರಾರಂಭಿಸಿ ನಂತರ ತಜ್ಞರ ಮಾರ್ಗದರ್ಶನ ಪಡೆಯಬೇಕಾಗುತ್ತದೆ. ಡಿಸ್ ಕಾಲ್ಕುಲಿಯ : ಇದು ಮಗು ಲೆಕ್ಕ ಮಾಡುವಾಗ ಅನುಭವಿಸುವ ಸಮಸ್ಯೆಗಳಿಗೆ ಕಾರಣವಾಗಬಹುದು ಉದಾಹರಣೆಗೆ ಮಗು ಅಂಕಿಗಳನ್ನು ಅಸಂಬದ್ಧವಾಗಿ ಬರೆಯುವುದು ಓದುವಾಗ ಹಿಂದೆ ಮುಂದೆ ಓದುವುದು ಇತ್ಯಾದಿ,ಇಂತಹ ಸಮಸ್ಯೆಗೆ ಈ ಲೇಖನದಲ್ಲಿ ಮೇಲೆ ತಿಳಿಸಿದ ಸುಧಾರಣಾ ಕ್ರಮಗಳನ್ನು ಮಾಡುವುದರಿಂದ ಪ್ರಯೋಜನವಾಗುವುದಿಲ್ಲ ಇದಕ್ಕಾಗಿ ಶಾಲೆಗಳಲ್ಲಿ ಡಿಸ್ ಕಾಲ್ಕುಲಿಯ ಪ್ರಯೋಗಾಲಯಗಳು ಇದ್ದಲ್ಲಿ ಅದರಲ್ಲಿ ಡಿಸ್ ಕಾಲ್ಕುಲಿಯ ಚಟುವಟಿಕೆಗಳನ್ನು ಮೊದಲು ಮಾಡಿಸಲು ಪ್ರಾರಂಭಿಸಿ ನಂತರ ತಜ್ಞರ ಮಾರ್ಗದರ್ಶನ ಪಡೆಯಬೇಕಾಗುತ್ತದೆ. ಈ ಮೇಲಿನ ಕಲಿಕಾಕಾಯಿಲೆಗಳ ವಿವರ ವ್ಯಾಪಕವಾಗಿದ್ದು ಈ ಬಗ್ಗೆ ಶಿಕ್ಷಕರು ಶಾಲೆಗಳು ಮತ್ತು ಪೋಷಕರಲ್ಲಿ ಅರಿವು ಮುಡಿಸುವ ಪ್ರಯತ್ನ ತೀರಾ ಕಡಿಮೆ ಎಂದು ಕಂಡುಬರುತ್ತದೆ. ಈ ಬಗ್ಗೆ ನಮ್ಮ ರಾಜ್ಯದಲ್ಲಿ ವಿಶೇಷ B-ed ಕೋರ್ಸಿನಲ್ಲಿ ಮಾತ್ರ ಸ್ವಲ್ಪ ಹೆಚ್ಚಿನ ವಿವರಗಳಿದ್ದು ಉಳಿದ ಶೈಕ್ಷಣಿಕ ಶಿಕ್ಷಣದ ಕೋರ್ಸುಗಳಲ್ಲಿ ವ್ಯಾಪಕ ಮಾಹಿತಿ ಲಭ್ಯವಿರುವುದಿಲ್ಲ, ಇಂದು ಖಾಸಗಿ ಶಿಕ್ಷಣ ಸಂಸ್ಥೆಗಳು ಕೋಟಿಗಟ್ಟಲೆ ಹಣ ತೊಡಗಿಸಿ ಶಾಲೆಗಳನ್ನು ಕಟ್ಟುತ್ತಾರೆ ಆದರೆ ತಮ್ಮ ಶಾಲಾ ಕಾಲೇಜುಗಳ ಪ್ರೊಫೈಲ್ ಗಳಲ್ಲಿ ಈ ಮೇಲೆ ವಿವರಿಸಿದ ಕಲಿಕಾ ಕಾಯಿಲೆಗಳ ಪ್ರಯೋಗಾಲಯಗಳನ್ನು ಹೊಂದಿರುವ ಮಾಹಿತಿ ಕಾಣದಂತಾಗಿದೆ. ಈ ವಿಷಯದ ಅರಿವಿನ ಕೊರತೆಯಿಂದ ಪೋಷಕರು ಶಾಲೆಗಳು ಮಕ್ಕಳಿಗೆ ಅವೈಜ್ಞಾನಿಕ ಸುಧಾರಣಾ ಕ್ರಮಗಳನ್ನು ಹೇರುವುದರಿಂದ ಮಕ್ಕಳು ತಮ್ಮದಲ್ಲದ ತಪ್ಪಿಗಾಗಿ ಶಿಕ್ಷೆಯನ್ನು ಅನುಭವಿಸುವಂತೆ ಆಗಿದೆ। ಇಂತಹ ಕ್ರಮಗಳು ಮಕ್ಕಳು ಶಿಕ್ಷಣ ಪಡೆಯುವ ಮೂಲಭೂತ ಹಕ್ಕಿಗೆ ದಕ್ಕೆ ಆಗುತ್ತದೆ.